Diari Oficial de la Generalitat Valenciana


Sumari del DOGV 4782, del 24-06-2004 (2004/6342)

RESOLUCIÓ de 24 de maig de 2004, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'obri un nou termini, per a l'acreditació de l'experiència professional en el maneig de grues mòbils autopropulsades, modificant la Disposició Transitòria Única de la Resolució de 7 d'octubre d'este mateix òrgan, per la qual s'incorpora l'especialitat de professional autoritzat denominada .operador de grua mòbil autopropulsada. en les categories A i B.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4782

Data del DOGV
:   24-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6342


Data del document
:   24-05-2004

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * examen
    * legislació
    * material d'elevació
    * ensenyament professional
    * manipulació

RESOLUCIÓ de 24 de maig de 2004, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'obri un nou termini, per a l'acreditació de l'experiència professional en el maneig de grues mòbils autopropulsades, modificant la Disposició Transitòria Única de la Resolució de 7 d'octubre d'este mateix òrgan, per la qual s'incorpora l'especialitat de professional autoritzat denominada ?operador de grua mòbil autopropulsada- en les categories A i B. [2004/X6342]
  
Vista la Resolució de 7 d'octubre de 2003, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'incorpora l'especialitat de professional autoritzat denominada ?operador de grua mòbil autopropulsada- (DOGV núm. 4.610, de 17 d'octubre), en la qual s'especifica que per a poder accedir a les proves que conduïxen a l'adquisició del carnet d'operador de grua mòbil autopropulsada, s'ha de superar un curs teoricopràctic d'una durada de 300 hores totals, de les quals 225 seran pràctiques per a la categoria A, i d'una durada de 450 hores totals, de les quals 300 hores seran pràctiques per a la categoria B.
  
Atés que en la Disposició Transitòria Única de l'esmentada resolució, disposa que, les persones poden acreditar davant el Servei Territorial d'Indústria corresponent, en el termini dels sis mesos posteriors al 18 d'octubre de 2003, una experiència professional en el maneig de grues mòbils autopropulsades.
  
Atesa la significativa demanda d'este tipus de professionals autoritzats en el mercat laboral, així com, l'elevat nombre de treballadors en actiu amb experiència professional demostrada, i sempre, afavorint al col·lectiu, aconsellen obrir un nou termini per a acreditar l'experiència professional, garantint l'adequació de la capacitat tècnica per part dels qui obtenen dites autoritzacions.
  
Esta Direcció General d'Indústria i Investigació Aplicada, en virtut de les facultats atorgades, resol:
  
Únic. Obrir un nou termini des de la data de publicació d'esta resolució en el DOGV, fins al 17 de juliol de 2005, perquè les persones amb experiència professional acreditada en el maneig de grues mòbils autopropulsades, durant els períodes que s'establixen en la Disposició Transitòria Única de la Resolució de 7 d'octubre de 2003, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'incorpora l'especialitat de professional autoritzat denominada ?operador de grua mòbil autopropulsada- a les indicades en la disposició addicional segona de l'Orde de 23 d'abril de 1997 de la Conselleria d'Ocupació, Indústria i Comerç i s'hi adapten els requisits i condicions generals establits als canvis específics introduïts per la reglamentació tècnica que han de complir dits professionals (DOGV núm. 4.610, de 17 d'octubre), puguen justificar-ho documentalment davant els Serveis Territorials d'Indústria de cada província, perquè siguen exceptuades de la realització del mòdul pràctic del curs de la categoria corresponent a la càrrega nominal de la grua mòbil autopropulsada el maneig de la qual s'acredite, així com del requisit de posseir el títol d'estudis primaris que es requerix segons el que s'ha disposat en l'apartat a) del punt segon de la dita resolució.
  
La present resolució no és definitiva en via administrativa i contra ella podrà interposar-se recurs d'alçada davant el secretari autonòmic d'Indústria i Comerç en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.